ODLOČBA KOMISIJE

z dne 4. marca 2005

o pooblastitvi držav članic, da po Direktivi 94/55/ES sprejmejo nekatera odstopanja glede prevoza nevarnega blaga po cesti

(notificirano pod dokumentarno številko K(2005) 440)

(Besedilo velja za EGP)

(2005/263/ES)

KOMISIJA EVROPSKIH SKUPNOSTI JE —

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 94/55/ES z dne 21. novembra 1994 o približevanju zakonodaje držav članic glede prevoza nevarnega blaga po cesti (1) in zlasti člena 6(9) Direktive,

ob upoštevanju naslednjega:

Nekatere države članice so do 31. decembra 2002 obvestile Komisijo o svoji želji, da bi sprejele odstopanja od Direktive 94/55/ES. Z Odločbo 2003/635/ES z dne 20. avgusta 2003 o pooblastitvi držav članic, da po Direktivi 94/55/ES sprejmejo nekatera odstopanja glede prevoza nevarnega blaga po cesti (2) , je Komisija dovolila, da države članice sprejmejo odstopanja, navedena v Prilogah I in II k navedeni odločbi.

Z Direktivo Komisije 2003/28/ES (3) sta bili spremenjeni Prilogi A in B k Direktivi 94/55/ES. Na podlagi Direktive 2003/28/ES so morale države članice sprejeti nacionalno zakonodajo najkasneje 1. julija 2003, zadnji datum za začetek uporabe iz člena 6(9) Direktive 94/55/ES pa je bil 30. junij 2003.

Hkrati je zaželeno, da se vsa do sedaj dovoljena odstopanja zbere v enotno odločbo. Odločba 2003/635/ES se zato razveljavi in nadomesti.

Ukrepi, predvideni s to odločbo, so v skladu z mnenjem Odbora za prevoz nevarnega blaga, ustanovljenega s členom 9 Direktive 94/55/ES —

SPREJELA NASLEDNJO ODLOČBO:

Člen 1

Države članice, naštete v Prilogi I, so pooblaščene, da za cestni prevoz majhnih količin določenega nevarnega blaga zgolj na svojem ozemlju izvajajo odstopanja iz Priloge I.

Ta odstopanja se uporabljajo brez razlikovanja.

Člen 2

Države članice, naštete v Prilogi II, so pooblaščene, da za lokalni prevoz, omejen na njihovo ozemlje, izvajajo odstopanja iz Priloge II.

Ta odstopanja se uporabljajo brez razlikovanja.

Člen 3

Odločba 2003/635/ES se razveljavi.

Sklicevanja na razveljavljeno Odločbo se razumejo kot sklicevanja na to odločbo.

Člen 4

Ta odločba je naslovljena na države članice.

(1) UL L 319, 12.12.1994, str. 7. Direktiva, kakor je bila nazadnje spremenjena z Direktivo Komisije 2004/111/ES (UL L 365, 10.12.2004, str. 25).

(2) UL L 221, 4.9.2003, str. 17.

(3) UL L 90, 8.4.2003, str. 45.

PRILOGA I

Odstopanja za države članice glede majhnih količin nekaterega nevarnega blaga

BELGIJA

RO-SQ 1.1

Predmet: Razred 1 — Majhne količine.

Sklicevanje na Prilogo k Direktivi 94/55/ES (v nadaljnjem besedilu imenovano „Direktiva“): 1.1.3.6

Vsebina Priloge k Direktivi: Obrobna številka 1.1.3.6 omejuje količino rudniških eksplozivov, ki se jih lahko prevaža v običajnem vozilu, na 20 kg.

Sklicevanje na nacionalno zakonodajo: Royal Decree of 23 September 1958 on explosives, as amended by Royal Decree of 14 May 2000.

Vsebina nacionalne zakonodaje: Člen 111. Upravljavci skladišč, ki so oddaljena od točk oskrbe, so lahko pooblaščeni za prevoz največ 25 kg dinamita ali močnih eksplozivov in 300 detonatorjev v običajnih motornih vozilih, pod pogoji, ki jih določi služba za eksplozive.

RO-SQ 1.2

Predmet: Prevoz neočiščenih praznih zabojnikov, v katerih so bili proizvodi različnih razredov.

Sklicevanje na Prilogo k Direktivi: 5.4.1.1.6

Sklicevanje na nacionalno zakonodajo: Derogation 6-97.

Vsebina nacionalne zakonodaje: Oznaka na prevozni listini „neočiščena prazna embalaža, v katerih so bili proizvodi različnih razredov“.

Pripombe: Odstopanje, evidentirano s strani Evropske komisije pod št. 21 (v členu 6.10).

DANSKA

RO-SQ 2.1

Predmet: Cestni prevoz embalaže, ki vsebuje odpadke ali ostanke nevarnih snovi, zbranih iz gospodinjstev in nekaterih podjetij z namenom odstranjevanja.

Sklicevanje na Prilogo k Direktivi : Del 2, 4.1.4, 4.1.10, 5.2, 5.4 in 8.2

Vsebina Priloge k Direktivi: Načela razvrščanja. Predpisi o kombiniranem pakiranju. Predpisi o označevanju in etiketiranju. Prevozna listina.

Sklicevanje na nacionalno zakonodajo: Bekendtgørelse nr. 729 of 15. august 2001 om vejtransport of farligt gods § 4, stk. 3.

Vsebina nacionalne zakonodaje: Notranja embalaža, ki vsebuje odpadke ali ostanke kemikalij, zbranih iz gospodinjstev in nekaterih podjetij, je lahko pakirana skupaj v določeni zunanji embalaži, odobreni s strani OZN. Vsebina posamezne notranje embalaže ne sme presegati 5 kg ali 5 litrov. Odstopanja od predpisov, ki se nanašajo na razvrščanje, označevanje in etiketiranje, dokumentiranje in usposabljanje.

Pripombe: Izvajanje natančnega razvrščanja in vseh ukrepov ADR ni možno v primeru, ko so odpadki ali ostanki kemikalij zbrani iz gospodinjstev in nekaterih podjetij z namenom odstranjevanja. Odpadki se ponavadi nahajajo v embalaži, ki je bila prodana v maloprodaji.

RO-SQ 2.2

Predmet: Cestni prevoz, ki vsebuje embalažo eksplozivnih snovi in embalažo detonatorjev v istem vozilu.

Sklicevanje na Prilogo k Direktivi : 7.5.2.2

Vsebina Priloge k Direktivi: Predpisi o kombiniranem pakiranju.

Sklicevanje na nacionalno zakonodajo: Bekendtgørelse nr. 729 of 15. august 2001 om vejtransport of farligt gods § 4, stk. l..

Vsebina nacionalne zakonodaje: V skladu z § 4, stk. 1, je treba pri cestnem prevozu nevarnih snovi upoštevati pravila v ADR.

Pripombe: Zaradi praktičnosti se je pojavila potreba po skupnem pakiranju eksplozivnih snovi in detonatorjev na isto vozilo pri prevozu omenjenega blaga od mesta skladiščenja do delovnega mesta in nazaj.

Ko bo danska zakonodaja glede prevoza nevarnega blaga spremenjena, bodo danski organi oblasti dovolili tovrstni prevoz pod naslednjimi pogoji:

(1) Ne prevaža se več kakor 25 kg eksplozivnih snovi iz skupine D.

(2) Ne prevaža se več kakor 200 kosov detonatorjev iz skupine B.

(3) Detonatorji in eksplozivne snovi morajo biti pakirani ločeno v embalaži, ki ustreza standardom OZN, in v skladu z določbami Direktive 2000/61/ES, ki spreminja Direktivo 94/55/ES.

(4) Razdalja med embalažo, ki vsebuje detonatorje, in embalažo, ki vsebuje eksplozivne snovi, mora znašati vsaj 1 meter. To razdaljo je treba upoštevati tudi v primeru nenadnega zaviranja. Embalaža, ki vsebuje eksplozivne snovi, in embalaža, ki vsebuje detonatorje, morata biti nameščeni tako, da ju je mogoče hitro odstraniti z vozila.

(5) Treba je upoštevati vse ostale predpise glede prevoza nevarnega blaga po cesti.

NEMČIJA

RO-SQ 3.1

Predmet: Kombinirano pakiranje in kombinirano nakladanje avtomobilskih delov z razvrstitvijo 1.4G skupaj z nekaterimi nevarnimi snovmi (n4).

Sklicevanje na Prilogo k Direktivi: 4.1.10 in 7.5.2.1

Vsebina Priloge k Direktivi: Določbe o kombiniranjem pakiranju in kombiniranem nakladanju.

Sklicevanje na nacionalno zakonodajo: Gefahrgut-Ausnahmeverordnung - GGAV 2002 vom 6.11.2002 (BGBl. I S. 4350), geändert durch Artikel 2 der Verordnung vom 28.4.2003 (BGBl. I S. 595); Ausnahme 28.

Vsebina nacionalne zakonodaje: OZN 0431 in OZN 0503 se lahko naložita skupaj z nekaterim nevarnim blagom (izdelki povezani z avtomobilsko proizvodnjo) v določenih količinah, navedenih kot izjeme. Vrednost 1 000 (primerljiva z 1.1.3.6.4.) ne sme biti presežena.

Pripombe: Za zagotovitev hitre dostave varnostnih avtomobilskih delov, ki je odvisna od lokalnega povpraševanja, je potrebna izjema. Zaradi široke palete proizvodov skladiščenje teh proizvodov v lokalnih avtomehaničnih delavnicah ni običajno.

RO-SQ 3.2

Predmet: Izvzetje iz zahteve po imetju prevozne listine in deklaracije o vkrcevanju za določene količine nevarnega blaga, kakor je opredeljeno v 1.1.3.6 (n1).

Sklicevanje na Prilogo k Direktivi: 5.4.1.1.1 in 5.4.1.1.6

Vsebina Priloge k Direktivi: Vsebina prevozne listine.

Sklicevanje na nacionalno zakonodajo: Gefahrgut-Ausnahmeverordnung - GGAV 2002 vom 6.11.2002 (BGBl. I S. 4350), geändert durch Artikel 2 der Verordnung vom 28.4.2003 (BGBl. I S. 595); Ausnahme 18.

Vsebina nacionalne zakonodaje: Za vse razrede razen za razred 7: prevozna listina ni potrebna, če količina blaga, ki se prevaža, ne presega količin, navedenih v 1.1.3.6.

Pripombe: Podatki, pridobljeni z označevanjem in etiketiranjem embalaže, zadostujejo za nacionalni prevoz, saj prevozna listina pri lokalni distribuciji ni vedno ustrezna.

Odstopanje, evidentirano s strani Evropske komisije pod številko 22 (člen 6.10)

RO-SQ 3.3 (Preklican)

RO-SQ 3.4

Predmet: Prevoz merilnih standardov in črpalk za gorivo (praznih, neočiščenih).

Sklicevanje na Prilogo k Direktivi: Predpisi za številke OZN 1202, 1203 in 1223

Vsebina Priloge k Direktivi: Pakiranje, označevanje, listine, prevoz in navodila za uporabo, navodila za posadko vozila.

Sklicevanje na nacionalno zakonodajo: Gefahrgut-Ausnahmeverordnung - GGAV 2002 vom 6.11.2002 (BGBl. I S. 4350), geändert durch Artikel 2 der Verordnung vom 28.4.2003 (BGBl. I S. 595); Ausnahme 24.

Vsebina nacionalne zakonodaje: Specifikacija izvajanih uredb in pomožnih določb za izvajanje odstopanj; do 1 000 l: primerjava s prazno, neočiščeno embalažo; nad 1 000 l: Skladnost z nekaterimi uredbami o cisternah; prevoz samo prazne in neočiščene embalaže.

Pripombe: Seznam št. 7, 38, 38a.

RO-SQ 3.5

Predmet: Izjema pri majhnih količinah določenega blaga za zasebno rabo.

Sklicevanje na Prilogo k Direktivi: Tabela v poglavju 3.2 za nekatere številke OZN v razredih od 1 do 9.

Vsebina Priloge k Direktivi: Dovoljenje za prevoz in predpisi.

Sklicevanje na nacionalno zakonodajo: Gefahrgut-Ausnahmeverordnung - GGAV 2002 vom 6.11.2002 (BGBl. I S. 4350), geändert durch Artikel 2 der Verordnung vom 28.4.2003 (BGBl. I S. 595); Ausnahme 3.

Vsebina nacionalne zakonodaje: Razredi od 1 do 9; dopuščene so zelo majhne količine raznega blaga v embalaži in količine za osebno rabo; največja količina je 50 kg na prevozno enoto, izvajanje splošnih zahtev o pakiranju v primeru notranjega pakiranja.

Pripombe: Odstopanje omejeno do 31.12.2004.

Seznam št. 14*.

RO-SQ 3.6

Predmet: Dovoljenje za kombinirano pakiranje.

Sklicevanje na Prilogo k Direktivi: 4.1.10.4 MP2

Vsebina Priloge k Direktivi: Prepoved kombiniranega pakiranja.

Sklicevanje na nacionalno zakonodajo: Gefahrgut-Ausnahmeverordnung - GGAV 2002 vom 6.11.2002 (BGBl. I S. 4350), geändert durch Artikel 2 der Verordnung vom 28.4.2003 (BGBl. I S. 595); Ausnahme 21.

Vsebina nacionalne zakonodaje: Razredi 1.4S, 2, 3 in 6.1; dovoljenje za kombinirano pakiranje predmetov razreda 1.4S (naboji za manjše orožje), aerosolov (razred 2) ter sredstev za čiščenje in obdelavo materialov iz razredov 3 in 6.1 (navedene številke OZN) v obliki svežnjev, ki se prodajajo v kombinirani embalaži v embalažni skupini II in v majhnih količinah.

Pripombe: Seznam št. 30*, 30a, 30b, 30c, 30d, 30e, 30f, 30g.

FRANCIJA

RO-SQ 6.1

Predmet: Prevoz prenosne in mobilne gama radiografske opreme (18).

Sklicevanje na Prilogo k Direktivi: Prilogi A in B

Vsebina Priloge k Direktivi:

Sklicevanje na nacionalno zakonodajo: Arrêté du 1er juin 2001 relatif au transport de marchandises dangereuses par route (Decree of 1 June 2001 on the transport of hazardous goods by road, „ADR-Decree“) - Article 28.

Vsebina nacionalne zakonodaje: Prevoz gama radiografske opreme s strani uporabnikov v posebnih vozilih je izvzet, vendar zanj veljajo posebni predpisi.

RO-SQ 6.2

Predmet: Prevoz odpadkov, ki izhajajo iz zdravstva in pomenijo tveganje za okužbo in ki se obravnavajo kot anatomski deli, zajeti v OZN 3291, katerih masa je manjša ali enaka 15 kg.

Sklicevanje na Prilogo k Direktivi: Prilogi A in B

Sklicevanje na nacionalno zakonodajo: Arrêté du 1er juin 2001 relatif au transport de marchandises dangereuses par route (Decree of 1 June 2001 on the transport of hazardous goods by road, „ADR-Decree“) - Article 12.

Vsebina nacionalne zakonodaje: Izvzetje iz zahtev ADR za prevoz odpadkov, ki izhajajo iz zdravstva in pomenijo tveganje za okužbo in ki se obravnavajo kot anatomski deli, zajeti v OZN 3291, katerih masa je nižja ali enaka 15 kg.

RO-SQ 6.3

Predmet: Prevoz nevarnih snovi v javnih potniških prometnih sredstvih (18).

Sklicevanje na Prilogo k Direktivi: 8.3.1

Vsebina Priloge k Direktivi: Prevoz potnikov in nevarnih snovi.

Sklicevanje na nacionalno zakonodajo: Arrêté du 1er juin 2001 relatif au transport de marchandises dangereuses par route (Decree of 1 June 2001 on the transport of hazardous goods by road, „ADR-Decree“) - Article 21.

Vsebina nacionalne zakonodaje: Prevoz nevarnih snovi, ki so v javnih prevoznih sredstvih dovoljene kot ročna prtljaga: uporabljajo se le določbe v zvezi s pakiranjem, označevanjem in etiketiranjem paketov, navedene v 4.1, 5.2 in 3.4.

Pripombe: V ročni prtljagi je dovoljeno imeti le nevarne snovi za osebno ali lastno profesionalno rabo. Dovoljene so prenosne plinske jeklenke, namenjene bolnikom z dihalnimi težavami, s količino potrebno za eno vožnjo.

RO-SQ 6.4

Predmet: Prevoz majhnih količin nevarnih snovi za lastne potrebe (18).

Sklicevanje na Prilogo k Direktivi: 5.4.1.

Vsebina Priloge k Direktivi: Treba je imeti prevozno listino.

Sklicevanje na nacionalno zakonodajo: Arrêté du 1er juin 2001 relatif au transport de marchandises dangereuses par route (Decree of 1 June 2001 on the transport of hazardous goods by road, „ADR-Decree“) - Article 23-2.

Vsebina nacionalne zakonodaje: Pri prevozu majhnih količin nevarnih snovi za lastne potrebe, ki ne presega omejitev iz točke 1.1.3.6, ni potrebno imeti prevozne listine, kakor je določeno v točki 5.4.1.

IRSKA

RO-SQ 7.2

Predmet: Izvzetje iz zahteve iz 5.4.0 ADR po prevozni listini za prevoz pesticidov iz ADR razreda 3, navedenih v 2.2.3.3 kot pesticidi FT2 (plamenišče < 23 oC) in ADR razreda 6.1, navedenih v 2.2.61.3 kot pesticidi T6, tekočin (plamenišče ni nižje od 23 oC), v primeru da količina prevažane nevarne snovi ne presega količin, določenih v 1.1.3.6 ADR.

Sklicevanje na Prilogo k Direktivi: 5.4

Vsebina Priloge k Direktivi: Zahteva po prevozni listini.

Sklicevanje na nacionalno zakonodajo: Regulation 82(9) of the „Carriage of Dangerous Goods by Road Regulations 2004“.

Vsebina nacionalne zakonodaje: Prevozna listina ni potrebna za prevoz pesticidov iz ADR razredov 3 in 6.1, v primeru, da prevažana količina ne presega količin, določenih v 1.1.3.6 ADR.

Pripombe: Nepotrebna in prevelika zahteva za lokalni prevoz in dostavo teh pesticidov.

RO-SQ 7.4

Predmet: Izvzetje iz zahteve nekaterih predpisov ADR o pakiranju, označevanju in etiketiranju pri prevozu majhnih količin (pod omejitvami iz 1.1.3.6) pirotehničnih izdelkov s pretečenim rokom veljavnosti in klasifikacijskimi oznakami 1.3G, 1.4G in 1.4S razreda 1 ADR, ki imajo naslednje zadevne identifikacijske številke snovi: OZN 0092, OZN 0093, OZN 0403 ali OZN 0404, do najbližje vojašnice za odlaganje.

Sklicevanje na Prilogo k Direktivi: 1.1.3.6, 4.1, 5.2 in 6.1

Vsebina Priloge k Direktivi: Odlaganje pirotehničnih izdelkov s pretečenim rokom.

Sklicevanje na nacionalno zakonodajo: Regulation 82(10) of the „Carriage of Dangerous Goods by Road Regulations 2004“.

Vsebina nacionalne zakonodaje: Ukrepi ADR za pakiranje, označevanje in etiketiranje pri prevozu pirotehničnih izdelkov s pretečenim rokom in s številkami OZN 0092, OZN 0093, OZN 0403, OZN 0404 do najbližje vojašnice, se ne izvajajo v primeru, da so izpolnjeni splošni pogoji ADR za pakiranje in da so v prevozni listini navedene dodatne informacije. Izvaja se samo v primeru lokalnega prevoza in majhnih količin pirotehničnih izdelkov s pretečenim rokom trajanja do najbližje vojašnice z namenom varnega odlaganja odpadkov.

Pripombe: Prevoz majhnih količin pomorskih signalnih raket za izredne razmere „s pretečenim rokom veljavnosti“ lastnikov izletniških ladij in ladijskih trgovcev do vojašnic z namenom varnega odlaganja odpadkov, je privedlo do težav; zlasti v zvezi z zahtevami glede embalaže. Odstopanje velja za majhne količine (manjše od tistih, ki so navedene v 1.1.3.6) in za lokalni prevoz.

RO-SQ 7.5

Predmet: Izvzetje iz zahtev iz poglavij 6.7 in 6.8, ki se nanašajo na prevoz po cesti nominalno praznih nečistih nepremičnih cistern (za shranjevanje na fiksni lokaciji) z namenom čiščenja, popravljanja, testiranja ali razreza.

Sklicevanje na Prilogo k Direktivi: 6.7 in 6.8

Vsebina Priloge k Direktivi: Zahteve za načrtovanje, izdelavo, pregled in testiranje cistern.

Sklicevanje na nacionalno zakonodajo: Proposed amendment to „Carriage of Dangerous Goods by Road Regulations, 2004“.

Vsebina nacionalne zakonodaje: [Predlagano] Izvzetje iz zahtev, določenih v poglavjih 6.7 in 6.8 ADR o prevozu po cesti nominalno praznih nečistih nepremičnih cistern (za shranjevanje na fiksni lokaciji) z namenom čiščenja, popravljanja, testiranja ali razreza; pod pogojem da (a) se iz praktičnih razlogov odstrani čim več cevovoda, ki je bil povezan z rezervoarjem; (b) obstaja ustrezen ventil za razbremenitev tlaka, ki deluje med prevozom in se ga namesti na cisterno; in (c) so ob upoštevanju (b) vse odprtine cisterne in nanjo pritrjenega cevovoda hermetično zaprte, da se prepreči uhajanje kakršnih koli nevarnih snovi; v primeru, da se tovrstno ravnanje izkaže za praktično.

Pripombe: Te cisterne se uporabljajo za skladiščenje snovi na fiksni lokaciji in ne za prevoz blaga. Vsebujejo zelo majhne količine nevarnih snovi med prevozom (cistern) na druge lokacije zaradi čiščenja, servisa itd.

Prej v členu 6.10.

RO-SQ 7.6

Predmet: Izvzetje iz zahtev iz poglavij 5.3, 5.4, dela 7 in Priloge B ADR v zvezi s prevozom plinskih jeklenk za izdajo pijač, v primeru, da se nahajajo na istem vozilu kot pijače (za katere so namenjene).

Sklicevanje na Prilogo k Direktivi: Poglavji 5.3, 5.4, del 7 in Priloga B

Vsebina Priloge k Direktivi: Označevanje vozil, potrebna dokumentacija in ukrepi, ki se nanašajo na prevozno opremo in prevozne dejavnosti.

Sklicevanje na nacionalno zakonodajo: Proposed amendment to „Carriage of Dangerous Goods by Road Regulations, 2004“.

Vsebina nacionalne zakonodaje: [Predlagano] Izvzetje iz zahtev iz poglavij 5.3, 5.4, dela 7 in Priloge B ADR v zvezi s prevozom plinskih jeklenk, ki se uporabljajo za izdajo pijač, v primeru, da se nahajajo na istem vozilu kot pijače (za katere so namenjene).

Pripombe: Poglavitno dejavnost predstavlja distribucija paketov pijač, ki ne veljajo za snovi ADR, skupaj z manjšimi količinami majhnih jeklenk s pripadajočimi plini.

Prej v členu 6.10.

RO-SQ 7.7

Predmet: Za nacionalni prevoz na Irskem izvzetje od konstrukcijskih in testnih zahtev za posode in predpisov za njihovo uporabo iz poglavij 6.2 in 4.1 ADR za jeklenke in tlačne posode s plini iz razreda 2; ki so se prevažale z multimodalnim prevozom, vključno s pomorskim prevozom, v primeru, (i) da se te jeklenke in tlačne posode izdela, testira in uporablja v skladu s kodeksom IMDG, (ii) da se jeklenk in tlačnih posod ne napolni znova na Irskem, temveč se jih nominalno prazne vrne državi izvora z multimodalnim prevozom, (iii) da se te jeklenke in tlačne posode distribuira lokalno in v majhnih količinah.

Sklicevanje na Prilogo k Direktivi: 1.1.4.2, 4.1 in 6.2

Vsebina Priloge k Direktivi: Ukrepi, ki se nanašajo na multimodalni prevoz, vključno s pomorskim prevozom, uporabo jeklenk in tlačnih posod za pline ADR razreda 2 ter izdelavo in testiranje teh jeklenk in tlačnih posod za pline ADR razreda 2.

Sklicevanje na nacionalno zakonodajo: Proposed amendment to „Carriage of Dangerous Goods by Road Regulations, 2004“.

Vsebina nacionalne zakonodaje: [Predlagano] Ukrepi iz Poglavij 4.1 in 6.2 ne veljajo za jeklenke in tlačne posode za pline iz razreda 2 v primeru da: (i) so te jeklenke in tlačne posode izdelane in testirane v skladu s kodeksom IMDG, (ii) se te jeklenke in tlačne posode uporablja v skladu s kodeksom IMDG, (iii) so bile te jeklenke in tlačne posode prepeljane pošiljatelju z multimodalnim prevozom, vključno s pomorskim prevozom, (iv) je prevoz teh jeklenk in tlačnih posod do končnega uporabnika, ki ga izvede prejemnik z multimodalnim prevozom [iz zgornjega pododstavka (iii)], omejen na zgolj eno prevozno pot, izvedeno v enem dnevu, (v) se teh jeklenk in tlačnih posod ne napolni znova znotraj države, temveč se nominalno prazne z multimodalnim prevozom [iz zgornjega pododstavka (iii)], vrnejo državi izvora in (vi) so te jeklenke in tlačne posode v majhnih količinah distribuirane lokalno znotraj države.

Pripombe: Plini, ki jih vsebujejo jeklenke in tlačne posode imajo specifikacijo, ki jo zahtevajo končni uporabniki, ker jih je treba uvoziti iz območja, ki se nahaja zunaj območja ADR. Pri nadaljnji uporabi je treba te nominalno čiste jeklenke in tlačne posode vrniti v državo izvora, da se jih znova napolni s posebnimi plini — ne sme se jih znova napolniti na Irskem ali kjer koli drugje na ADR območju. Čeprav niso v skladu z ADR, so v skladu s kodeksom IMDG. Multimodalni prevoz, ki se začne zunaj območja ADR, se mora končati na območju uvoznika, od koder se jeklenke in tlačne posode distribuira lokalno znotraj Irske do končnega uporabnika in v majhnih količinah. Ta prevoz znotraj Irske je omenjen v spremenjenem členu 6(9) spremenjene Direktive 94/55/ES.

FINSKA

RO-SQ 13.1

Predmet: Prevoz določenih količin nevarnega blaga z osebnimi avtomobili in avtobusi.

Sklicevanje na Prilogo k Direktivi: 4.1, 5.4

Vsebina Priloge k Direktivi: Predpisi o pakiranju, dokumentacija.

Sklicevanje na nacionalno zakonodajo: Liikenne- ja viestintäministeriön asetus vaarallisten aineiden kuljetuksesta tiellä (277/2002; 313/2003).

Vsebina nacionalne zakonodaje: Prevoz določenih količin nevarnega blaga iz 1.1.3.6 z največjo neto težo 200 kg z osebnimi avtomobili in avtobusi je dovoljen brez prevozne listine in izpolnjevanja zahtev o pakiranju.

RO-SQ 13.2

Predmet: Opis praznih cistern v prevozni listini.

Sklicevanje na Prilogo k Direktivi: 5.4.1.1.6

Vsebina Priloge k Direktivi: Posebni ukrepi za prazno, neočiščeno embalažo, vozila, zabojnike, cisterne, baterijska vozila in MEGC.

Sklicevanje na nacionalno zakonodajo: Liikenne- ja viestintäministeriön asetus vaarallisten aineiden kuljetuksesta tiellä (277/2002; 313/2003).

Vsebina nacionalne zakonodaje: V primeru praznih in neočiščenih cistern, kjer sta se prevažali dve ali več snovi z OZN številkami 1202, 1203 in 1223, se lahko opis v prevoznih listinah dopolni z besedami „Zadnje polnjenje“ skupaj z imenom produkta, ki ima najnižje plamenišče; „Prazna cisterna, 3, zadnje polnjenje: OZN 1203 Motorni bencin, II“.

RO-SQ 13.3

Predmet: Etiketiranje in označevanje prevozne enote za eksplozive.

Sklicevanje na Prilogo k Direktivi: 5.3.2.1.1

Vsebina Priloge k Direktivi: Splošni ukrepi za označevanje z oranžno tablico.

Sklicevanje na nacionalno zakonodajo: Liikenne- ja viestintäministeriön asetus vaarallisten aineiden kuljetuksesta tiellä (277/2002; 313/2003).

Vsebina nacionalne zakonodaje: Prevozne enote (ponavadi dostavna vozila), ki prevažajo majhne količine eksploziva (največ 1 000 kg (neto)) v kamnolome in gradbišča, se lahko spredaj in zadaj označijo s tablico modela št. 1.

RO-SQ 13.4

Predmet: Sprejetje RO-SQ 6.2.

Sklicevanje na nacionalno zakonodajo: Določi se s prihodnjimi predpisi.

RO-SQ 13.5

Predmet: Sprejetje RO-SQ 6.4.

Sklicevanje na nacionalno zakonodajo: Določi se s prihodnjimi predpisi.

ZDRUŽENO KRALJESTVO

RO-SQ 15.1

Predmet: Prevoz določenih manj nevarnih radioaktivnih predmetov kot so razne vrste ur, dimni detektorji, označbe na kompasu (E1).

Sklicevanje na Prilogo k Direktivi: Večina zahtev ADR.

Vsebina Priloge k Direktivi: Zahteve glede prevoza snovi iz razreda 7.

Sklicevanje na nacionalno zakonodajo: Radioactive Material (Road Transport) (Great Britain) Regulations 1996 reg 3(2)(f), (g) and (h).

Vsebina nacionalne zakonodaje: Popolno izvzetje iz določb nacionalnih predpisov za nekatere komercialne proizvode, ki vsebujejo omejene količine radioaktivnih snovi.

Pripombe: To odstopanje je kratkoročen ukrep, ki ne bo več potreben, ko bodo v ADR vključeni podobni amandmaji k predpisom IAEA.

RO-SQ 15.2

Predmet: Izvzetje iz zahteve po imetju prevozne listine za nekatere količine nevarnega blaga, kakor je opredeljeno v 1.1.3.6 (E2).

Sklicevanje na Prilogo k Direktivi: 1.1.3.6.2 in 1.1.3.6.3

Vsebina Priloge k Direktivi: Izvzetja iz nekaterih zahtev po določenih količinah na prevozno enoto.

Sklicevanje na nacionalno zakonodajo: Carriage of Dangerous Goods by Road Regulations 1996, reg.3 and reg.13 and Schedule 2(8).

Vsebina nacionalne zakonodaje: Prevozna listina ni potrebna za omejene količine, razen kadar so le-te del večjega tovora.

Pripombe: To izvzetje je primerno za nacionalni prevoz, pri katerem prevozna listina ni vedno primerna za lokalno distribucijo.

RO-SQ 15.3

Predmet: Prevoz jeklenk iz tanke pločevine za rabo pri balonih na topli zrak in sicer od točke polnjenja do točke vzleta/pristanka (E3).

Sklicevanje na Prilogo k Direktivi: 6.2

Vsebina Priloge k Direktivi: Zahteve za izdelavo in testiranje plinskih posod.

Sklicevanje na nacionalno zakonodajo: Določi se s prihodnjimi predpisi.

Vsebina nacionalne zakonodaje: Glej zgoraj.

Pripombe: Plinske jeklenke za balone na topli zrak so zasnovane tako, da imajo najmanjšo možno težo, zato ne ustrezajo splošnim zahtevam za plinske jeklenke. Prostornina običajne plinske jeklenke za balone, merjena z vodo, znaša 70 litrov, prostornina največje pa ne presega 90 litrov. Na vozilu se v nobenem primeru ne nahaja več kakor 5 jeklenk.

RO-SQ 15.4

Predmet: Izvzetje iz zahteve protipožarne opreme za vozila, ki prevažajo snovi z nizko stopnjo radioaktivnosti (E4).

Sklicevanje na Prilogo k Direktivi: 8.1.4

Vsebina Priloge k Direktivi: Zahteva za protipožarne naprave v vozilih.

Sklicevanje na nacionalno zakonodajo: Radioactive Material (Road Transport) (Great Britain) 1996, regs 34(4) and (5).

Vsebina nacionalne zakonodaje: Z Uredbo 34(4) se razveljavi zahteva po obveznih gasilnih aparatih, vendar samo med prevozom ustreznih paketov (OZN 2908, 2909, 2910 in 2911).

Uredba 34(5) omejuje zahtevo samo, če se prevaža majhno število paketov.

Pripombe: Prevoz protipožarne opreme v praksi ne zadeva prevoza OZN 2908, 2909, 2910, OZN 2911, ki se jih pogosto lahko prevaža v majhnih vozilih.

RO-SQ 15.5

Predmet: Distribucija blaga v notranji embalaži trgovcem na drobno ali uporabnikom (razen razredov 1 in 7) iz lokalnih distribucijskih skladišč do trgovcev na drobno ali uporabnikov in od trgovcev na drobno do končnih uporabnikov (N1).

Sklicevanje na Prilogo k Direktivi: 6.1.

Vsebina Priloge k Direktivi: Zahteve za izdelavo in testiranje embalaže.

Sklicevanje na nacionalno zakonodajo: Carriage of Dangerous Goods (Classification, Packaging & Labelling) and Use of Transportable Pressure Receptacles Regulations 1996, Regs. 6(1), 6(3) and 8(5) and Schedule 3.

Vsebina nacionalne zakonodaje: Pri embalaži ni zahteve po oznaki RID/ADR ali OZN ali drugi oznaki, če vsebuje blago v omejenih količinah, kakor je navedeno v programu 3.

Pripombe: Zahteve ADR niso primerne za zadnjo fazo prevoza iz distribucijskega skladišča do trgovca na drobno ali uporabnika ali od trgovca na drobno do končnega uporabnika. Namen tega odstopanja je dovoliti, da se notranje posode blaga za distribucija na drobno, v zadnji fazi poti lokalne distribucije prevažajo brez zunanje embalaže.

RO-SQ 15.6

Predmet: Gibanje nominalno praznih pritrjenih cistern, ki niso mišljene kot prevozna oprema (N2).

Sklicevanje na Prilogo k Direktivi: Del 5 in 7-9

Vsebina Priloge k Direktivi: Zahteve glede postopkov odpošiljanja, prevoza, delovanja in vozil.

Sklicevanje na nacionalno zakonodajo: Določi se s prihodnjimi predpisi.

Vsebina nacionalne zakonodaje: Glej zgoraj.

Pripombe: Premik tovrstnih nepremičnih cistern se ne šteje kot prevoz nevarnega blaga v običajnem smislu in se zato v praksi določbe ARD ne morejo uporabljati. Ker so cisterne „nominalno prazne“, je količina nevarnega blaga, ki ga vsebujejo, po opredelitvi izredno majhna.

RO-SQ 15.7

Predmet: Dovoliti drugačno „največjo skupno količino na prevozno enoto“ za blago razreda 1 v kategorijah 1 in 2 iz tabele v točki 1.1.3.6.3 (N10).

Sklicevanje na Prilogo k Direktivi: 1.1.3.6.3 in 1.1.3.6.4.

Vsebina Priloge k Direktivi: Izvzetja, povezana s količinami na prevozno enoto.

Sklicevanje na nacionalno zakonodajo: Carriage of Explosives by Road Regulations 1996,reg 13 and Schedule 5; reg. 14 and Schedule 4.

Vsebina nacionalne zakonodaje: Pravila glede izvzetja pri omejenih količinah in kombiniranega nakladanja eksplozivov.

Pripombe: Dovoliti drugačno omejitev količine za blago razreda 1, tj. „50“ za kategorijo 1 in „500“ za kategorijo 2. Pri izračunavanju kombiniranega tovora je faktor za množenje „20“ za prevozno skupino 2 in „2“ za prevozno skupino 3.

Prej odstopanje po členu 6.10.

RO-SQ 15.8

Predmet: Povečanje največje neto mase eksplozivnih predmetov, dovoljene pri vozilih EX/II (N13).

Sklicevanje na Prilogo k Direktivi: 7.5.5.2

Vsebina Priloge k Direktivi: Omejitve količin, ki se prevažajo, za eksplozivne snovi in predmete.

Sklicevanje na nacionalno zakonodaje: Carriage of Explosives by Road Regulations 1996, reg.13, Schedule 3.

Vsebina nacionalne zakonodaje: Omejitve količin, ki se prevažajo, za eksplozivne snovi in predmete.

Pripombe: Predpisi Združenega kraljestva dovoljujejo največjo neto težo 5 000 kg pri vozilih tipa II za združljivostne skupine 1.1C, 1.1D, 1.1E in 1.1J.

Mnogo predmetov iz razreda 1.1C, 1,1D, 1.1E in 1.1J, ki se prevažajo po Evropi, je velikih ali razsutih, njihova dolžina pa presega 2,5 m. V prvi vrsti gre za eksplozivne predmete za vojaško uporabo. Omejitve pri izdelavi vozil Ex/III (ki morajo biti obvezno zaprtega tipa) zelo otežujejo nakladanje in razkladanje tovrstnih predmetov. Pri nekaterih predmetih bi potrebovali posebno opremo za nakladanje in razkladanje na začetku in na koncu poti. V praksi najdemo takšno opremo le redko. V Združenem kraljestvu se uporablja le malo vozil EX/III, zato bi bilo za industrijo izredno zahtevno izdelati več specialističnih vozil EX/III za prevoz tovrstnih eksplozivov.

V Združenem kraljestvu vojaške eksplozive večinoma prevažajo poklicni prevozniki, ki tako ne morejo izkoristiti izvzetij za vojaška vozila v okvirni direktivi. Da bi odpravili to težavo, je Združeno kraljestvo vedno dovolilo prevoz do 5 000 kg tovrstnih predmetov na vozilih EX/II. Trenutna omejitev ni vedno zadostna, ker lahko en predmet vsebuje več kot 1 000 kg eksploziva.

Od leta 1950 sta se zgodili samo dve nesreči (obe v 50. letih), pri katerih so eksplozivi tehtali več kot 5 000 kg. Nesreči je povzročila zračnica, ki se je vnela, in vroči izpušni sistem, zaradi katerega so se vnele ponjave. Požara bi se lahko zgodila tudi z manjšim tovorom. Smrtnih žrtev ali ranjenih ni bilo.

Obstajajo empirični dokazi, ki pričajo, da se pravilno pakirani eksplozivni predmeti ne bi sprožili zaradi udarca, npr. ob trčenju vozil. Dokazi iz vojaških poročil in sodnih podatkov o testiranju moči izstrelkov kažejo, da je potrebna udarna hitrost, večja od tiste, ki se ustvari pri 12-metrskem padcu, da se strelivo sproži.

To ne bo vplivalo na sedanje varnostne standarde.

RO-SQ 15.9

Predmet: Izvzetje iz zahtev po nadzoru manjših količin nekaterega blaga iz razreda 1 (N12).

Sklicevanje na Prilogo k Direktivi: 8.4 in 8.5 S1(6)

Vsebina Priloge k Direktivi: Zahteve po nadzoru vozil, ki prevažajo določene količine nevarnih snovi.

Sklicevanje na nacionalno zakonodajo: Carriage of Dangerous Goods by Road Regulations 1996, reg.24.

Vsebina nacionalne zakonodaje: Zagotavlja objekte za varno parkiranje in nadzorovanje, a ne zahteva, da je treba določene tovore iz razreda 1 ves čas nadzorovati, kakor to zahteva ADR v poglavju 8.5 S1(6).

Pripombe: Zahteve po nadzoru ADR v nacionalnem kontekstu niso vedno izvedljive.

RO-SQ 15.10

Predmet: Sproščanje omejitev pri prevozu kombiniranega tovora eksploziva in prevozu eksploziva skupaj z drugim nevarnim blagom v vagonih, vozilih in zabojnikih (N4/5/6).

Sklicevanje na Prilogo k Direktivi: 7.5.2.1 in 7.5.2.2.

Vsebina Priloge k Direktivi: Omejitve pri določenih vrstah kombiniranega nakladanja.

Sklicevanje na nacionalno zakonodajo: Carriage of Dangerous Goods by Road Regulations 1996, reg.18.

Vsebina nacionalne zakonodaje: Nacionalna zakonodaja vsebuje manj omejitev glede kombiniranega nakladanja eksplozivov pod pogojem, da se tak prevoz lahko izvede brez tveganja.

Pripombe: Združeno kraljestvo želi dopustiti nekaj sprememb glede pravil medsebojnega kombiniranja eksplozivov z drugimi eksplozivi ter eksplozivov z drugimi nevarnimi snovmi. Vsaka sprememba bo količinsko omejena v enem ali več sestavnih delih tovora in dovoljena samo pod pogojem, da „se sprejmejo vsi smiselni praktični ukrepi, ki bodo preprečili, da bi eksplozivi prišli v stik z drugim blagom ali ga kako drugače ogrožali ali bi drugo blago ogrožalo eksplozive.“

Primeri sprememb, ki jih bo Združeno kraljestvo morda dovolilo:

1. Eksplozivi, pri klasifikaciji razporejeni pod številke OZN 0029, 0030, 0042, 0065, 0081, 0082, 0104, 0241, 0255, 0267, 0283, 0289, 0290, 0331, 0332, 0360 ali 0361, se lahko prevažajo na istem vozilu z nevarnim blagom, ki ima OZN številko 1942. Količina OZN 1942, ki jo je dovoljeno prevažati, se omeji, kadar šteje kot eksploziv iz 1.1D;

2. Eksplozivi, pri klasifikaciji razporejeni pod številke OZN 0191, 0197, 0312, 0336,0403, 0431 ali 0453, se lahko prevažajo na istem vozilu skupaj z nevarnim blagom (razen vnetljivih plinov, infekcijskih ter strupenih snovi) v prevozni skupini 2 ali z nevarnim blagom v prevozni skupini 3 ali v kateri koli kombinaciji teh, pod pogojem, da skupna masa ali prostornina nevarnega blaga prevozne skupine 2 ne presega 500 kg ali litrov in da skupna neto masa teh eksplozivov ne presega 500 kg;

3. Eksplozivi iz 1.4G se lahko prevažajo z vnetljivimi tekočinami in plini v prevozni skupini 2 ali z nevnetljivimi, nestrupenimi plini v prevozni skupini 3 ali v kateri koli tovrstni kombinaciji na istem vozilu pod pogojem, da celotna masa ali prostornina skupnega nevarnega blaga ne presega 200 kg ali litrov in celotna teža eksplozivov ne presega 20 kg;

4. Eksplozivni predmeti, pri klasifikaciji razporejeni pod številke OZN 0106, 0107 ali 0257 se lahko prevažajo z eksplozivnimi predmeti iz združljivostnih skupin D, E ali F, katerih sestavni del so. Celotna količina eksplozivov številk OZN 0106, 0107 ali 0257 ne sme presegati 20 kg.

RO-SQ 15.11

Predmet: Ostale možnosti za prikaz oranžnih tablic pri manjših pošiljkah radioaktivnih snovi v majhnih vozilih.

Sklicevanje na Prilogo k Direktivi : 5.3.2

Vsebina Priloge k Direktivi: Zahteva, da morajo majhna vozila, ki prevažajo radioaktivne snovi, imeti oranžno tablico.

Sklicevanje na nacionalno zakonodajo: The Radioactive Material (Road Transport) Regulations 2002 Regulation 5(4)(d).

Vsebina nacionalne zakonodaje: Dovoljuje vsa odstopanja, ki so odobrena po tem postopku. Zahtevano odstopanje je:

1. Vozila morajo: (a) biti označena v skladu z veljavnimi določbami ADR, odstavek 5.3.2; ali (b) v primeru, da vozila tehtajo manj kot 3 500 kg in prevažajo manj kot deset tovorkov necepljivih ali cepljivih snovi, razen radioaktivnih snovi, in da vsota prevoznih indeksov teh embalaž ne presega 3, so lahko vozila označena z oznako, ki ustreza zahtevam spodnjega odstavka 2.

2. Za namene zgornjega odstavka 1 mora oznaka, ki bo vidna na vozilu med prevozom radioaktivnega materiala, izpolnjevati naslednje zahteve: (a) Ne sme meriti manj kot 12 kvadratnih centimetrov. Vsi znaki morajo biti črne barve, krepko poudarjeni in čitljivi. Vsi znaki morajo biti reliefni ali natisnjeni. Velike tiskane črke v besedi „RADIOAKTIVNO“ ne smejo biti nižje od 12 mm, ostale velike tiskane črke pa ne smejo biti nižje od 5 mm. (b) Mora biti ognjevarna do te mere, da so besede na napisu v primeru, da vozilo zajame ogenj, še vedno berljive. (c) V vozilu mora biti varno nameščena tako, da jo voznik lahko vidi, vendar pa mu ne zastira pogleda na cesto, izobesi pa se jo samo takrat, ko se v vozilu prevaža radioaktivne snovi. (d) Mora imeti dogovorjeno obliko, na njej pa je navedeno ime, naslov in telefonska številka za nujne primere.

Pripombe: Odstopanje se zahteva pri omejenem prevozu manjših količin radioaktivnih snovi, zlasti radioaktivnih snovi v odmerku, ki zadostuje za enega pacienta med lokalnimi zdravstvenimi ustanovami, pri čemer se uporablja manjša vozila in je možnost pritrditve četudi majhne oranžne tablice omejena. Izkušnje so pokazale, da je za takšna vozila nameščanje oranžnih tablic problematično, ob običajnih pogojih prevoza pa jih je težko obdržati. Vozila bodo označena z oznakami, ki opredeljujejo vsebino v skladu z ADR 5.3.1.5.2 (in običajno 5.3.1.7.4) in vsebujejo jasno opredelitev nevarnosti. Nadalje je treba na vidno mesto pritrditi ognjevarno oznako z ustreznimi podatki za nujne primere. V praksi bo tako na voljo več varnostnih podatkov kot v okviru zahtev ADR 5.3.2.